Rien

De Rien (Pruus: Rhein; Frans: Rhin; Nederlandjs: Rijn, (aad) Rhijn; Reto-Roemaans: Rain; Ripuarisch: Rhing; Luxemburgs: Rhäin) is mit 1.233 kilomaeter ein vanne laenger revere van Europa. 800 kilomaeter vanne reveer ligk in Pruses, wo ouch 't grótste deil van 't struimgebied (120.000 vanne 185.000 km²) ligk. In Kölle is t'r óngevieër 400 maeter breid.

De Rien struimp door Zwitserlandj, Liechtenstein, Oeasteriek, Pruses, Frankriek en Nederlandj en struimp nao de Naordzieë.

 Etymologie 
De naam Rien kump aaf van 't de veróngerstèldje Aadnederlandjse vorm *Rīn oet 't Aadgermaanse *Rīnaz. In 't Gallisch woort de reveer Rēnos geneump, in 't Letien Rhēnus en in 't Aadgrieks Ῥῆνος (Rhēnos). De naam kump wersjienlik van 't Indo-Europese *rei- det "struime" mèntj.

't Veurkómme van 'n lang ē inne Letiense en Griekse name duudj op Keltischen invlood, aangezeen d'n euvergank van Indo-Europees *ei nao lang ē ein vanne kènmirke van 't Keltisch is (*ei wuuertj namelik ī in 't Germaans en Letien). Me kan dus aannumme det de Germaanse en Gallische name drek oet 't Indo-Europees kómme, dewiel de Gallische naam wersjienlik ouch de brón vanne Griekse en Letiense namen is.

Categorie:Bevaarbaar revere
Categorie:Revere in Europa
Categorie:Revere in Duutsjland
Categorie:Revere in Frankriek
Categorie:Revere in Nederlandj
Categorie:Revere in Noordrien-Wesfale
Categorie:Geografie van Oosteriek
Categorie:Geografie van Zjwitserlandj
Categorie:Liechtenstein
Categorie:Baden-Württemberg
Categorie:Hesse
Categorie:Rienland-Palts
Categorie:Grand Est